b'\n_START_ARTICLE_\nDalia Itzik\n_START_PARAGRAPH_\nDalia Itzik (hepr. \xe2\x80\x8f\xd7\x93\xd7\x9c\xd7\x99\xd7\x94 \xd7\x90\xd7\x99\xd7\xa6\xd7\x99\xd7\xa7\xe2\x80\x8e\xe2\x80\x8e, s. 20. lokakuuta 1952 Jerusalem, Israel) on israelilainen poliitikko ja entinen knessetin puhemies. Irakin juutalaisille vanhemmille syntynyt Itzik valittiin ensimm\xc3\xa4isen kerran knessetiin 1992 ty\xc3\xb6v\xc3\xa4enpuolueesta, josta h\xc3\xa4n siirtyi Kadima-puolueeseen 2006. H\xc3\xa4n on ollut ministeri kolmessa hallituksessa_NEWLINE_25. tammikuuta 2007 h\xc3\xa4nest\xc3\xa4 tuli virkaatekev\xc3\xa4 presidentti Moshe Katsavin pyydetty\xc3\xa4 virkavapaata kolmeksi kuukaudeksi ja uudestaan hein\xc3\xa4kuussa Katsavin erottua teht\xc3\xa4vist\xc3\xa4\xc3\xa4n. Samalla h\xc3\xa4nest\xc3\xa4 tuli Israelin ensimm\xc3\xa4inen naispresidentti, ja h\xc3\xa4n oli virassa Shimon Peresin valintaan asti._NEWLINE_Itzik oli ehdokkaana Israelin presidenttivaaleissa 2014.'